S-1037/2009

Mál þetta, sem dómtekið var 23. nóvember sl., er höfðað með ákæru útgefinni af lögreglustjóranum á höfuðborgarsvæðinu 22. september 2009 á hendur K-kk-þgf K-kk-þgf, Norðurvangi 32, Hafnarfirði, fyrir líkamsárás með því að hafa, aðfaranótt sunnudagsins 21. september 2008, á skemmtistaðnum Tunglinu við Tryggvagötu í Reykjavík, ráðist á B-kk-þf R-kk-þf H-kk-þf, og slegið hann hnefahöggi í andlitið með þeim afleiðingum að hann nefbrotnaði.

Þetta er talið varða við 1. mgr. 218. gr. almennra hegningarlaga nr. 19/1940, sbr. 11. gr. laga nr. 20/1981 og 111. gr. laga nr. 82/1998.

Þess er krafist að ákærði verði dæmdur til refsingar og til greiðslu alls sakarkostnaðar.

Í málinu gerir B-kk-nf R-kk-nf H-kk-nf þá kröfu að ákærði verði dæmdur til greiðslu bóta að fjárhæð kr. 677.993, auk vaxta skv. 16. gr. skaðabótalaga nr. 50/1993 frá 21. september 2008 þar til mánuður er liðinn frá birtingu skaðabótakröfu þessarar, en dráttarvaxta skv. III. kafla laga um vexti og verðtryggingu nr. 38/2001 frá þeim degi til greiðsludags. Einnig er þess krafist að ákærða verði gert að greiða málskostnað að mati dómsins eða samkvæmt síðar framlögðum málskostnaðarreikningi, að viðbættum virðisaukaskatti á málflutningsþóknun. Gerð er krafa um að dráttarvextir leggist við höfuðstól miskabóta á 12 mánaða fresti, í fyrsta sinn 12 mánuðum eftir upphafsdag vaxta, allt í samræmi við 12. gr. laga nr. 38/2001.

Verjandi ákærða krefst vægustu refsingar er lög leyfa. Einnig krefst hann þess að bótakröfu verði vísað frá dómi en að öðrum kosti að hún verði lækkuð verulega. Verjandi gerir ekki kröfu til greiðslu þóknunar sér til handa.

Farið var með mál þetta samkvæmt 1. mgr. 164. gr. laga um meðferð sakamála nr. 88/2008 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök. Er brot hans rétt heimfært til refsiákvæðis í ákæru.

Samkvæmt fyrirliggjandi sakavottorði hefur ákærði ekki áður gerst sekur um refsiverðan verknað. Með vísan til þess og skýlausrar játningar hans þykir refsing ákærða hæfilega ákveðin fangelsi í 30 daga, en fresta skal fullnustu refsingarinnar og hún falla niður að liðnum 2 árum frá birtingu dómsins haldi ákærði almennt skilorð 57. gr. almennra hegningarlaga nr. 19/1940.

Af hálfu brotaþola er þess krafist að ákærði verði dæmdur til greiðslu skaðabóta samtals að fjárhæð 677.993 krónur sem sundurliðast með eftirgreindum hætti:

Þjáningabætur skv. 3. gr. skbl. (42 x 700 x vísit. 6474/3282) kr. 57.993

Miskabætur skv. 26. gr. skbl. kr. 600.000

Áætlaður kostnaður vegna skemmda á Levi's gallabuxum kr. 20.000

Samtals kr. 677.993

Með gögnum málsins hefur ekki verið sýnt fram á að brotaþoli hafi verið veikur í skilningi 3. gr. skaðabótalaga á því tímabili sem krafan um þjáningabætur virðist miða við. Verður þeirri kröfu því vísað frá dómi. Á sama hátt verður að vísa frá dómi kröfu vegna skemmda á gallabuxum þar sem engin gögn liggja henni til grundvallar. Ákærði olli brotaþola líkamstjóni með verknaði sínum og er því bótaskyldur skv. a-lið 1. mgr. 26. gr. skaðabótalaga. Að virtu brotinu og þeim miska sem það hefur valdið þykja þessar bætur hæfilega ákveðnar 200.000 krónur, auk vaxta eins og tilgreint er í dómsorðum. Þá verður ákærði dæmdur til að greiða brotaþola 90.000 krónur í lögmannskostnað, að meðtöldum virðisaukaskatti.

Verjandi ákærða gerir ekki kröfu til greiðslu þóknunar sér til handa, en ákærði skal greiða 31.750 krónur í útlagðan sakarkostnað í samræmi við yfirlit lögreglustjóra.

Á-kk-nf M-kk-nf héraðsdómari kveður upp dóm þennan.

D ó m s o r ð :

Ákærði, K-kk-nf K-kk-nf, sæti fangelsi í 30 daga, en fresta skal fullnustu refsingarinnar og hún falla niður að liðnum 2 árum frá birtingu dómsins haldi ákærði almennt skilorð 57. gr. almennra hegningarlaga nr. 19/1940.

Ákærði greiði B-kk-þgf R-kk-þgf H-kk-þgf 200.000 krónur ásamt vöxtum skv. 8. gr. laga nr. 38/2001 um vexti og verðtryggingu frá 21. september 2008 til 22. nóvember 2009, en með dráttarvöxtum skv. 1. mgr. 6. gr. sömu laga frá þeim degi til greiðsludags. Ákærði greiði B-kk-þgf R-kk-þgf 90.000 krónur í lögmannskostnað.

Ákærði greiði 31.750 krónur í útlagðan sakarkostnað.

Á-kk-nf M-kk-nf.